recursal/SuperWikiNEXT-32B huggingface dataset:
Зградата на заводот, првобитно Работничко училиште.
**Заводот за заштита на спомениците на културата и Народен музеј** во Охрид својата дејност ја започна во средината на XX век. Имено, на 1 мај 1951 г. бил отворен Народниот музеј во познатата Куќа на Робевци, а во 1953 г. во составот на Народниот музеj влегла и Уметничката галериjа. Архивот на Охрид, во прво време, исто така, работел во неговиот состав сè до 1954 г. Во 1962 г. во Охрид се формира Општинскиот завод за заштита на спомениците на културата, а во 1973 г. се интегрираат двете институции во една која до денес го носи името Завод за заштита на спомениците на културата и Народен музеј-Охрид. Денес управата на заводот се наоѓа во зградата на некогашното Работничко училиште.

Дејност
-------

Главната дејност на оваа институција е заштита, конзервација, реставрација, ревитализација и презентација на недвижното културно наследство во Охрид и Охридско, како и собриање, негување, документирање и презентирање на движното културно наследство, односно развивање на музејската и галериската дејност во овој град.

Музејски поставки
-----------------

Археолошка поставка, како и фонд на предмети од семеjството Робевци и дела од охридската резбарска школа се сместени во куќата на Робевци. Историското одделение се наоѓа во куќата на Христо Узунов, каде што е поместена и историската изложба "Национално-ослободителното движење во Охрид и Охридско ", а Етнолошкото одделение и просторот за ликовни изложби се во куќата на Ураниjа. Спроти црквата „Св. Богородица Перивлепта") е отворена Галериjата на икони.

Надворешни врски
----------------

* Завод за заштита на спомениците на културата и Народен музеј во Охрид на Ризницата ?
**Зрче** е долга песочна плажа на хрватскиот остров Паг, северниот дел на хрватскиот брег. Сместена е близу градот Новаља, околу 2 километри од неговиот центар. Една е од 100-те хрватски плажи кои имаат сино знаменце, кое го доби во 2003 година. Плажата е позната летно туристичко одредиште за оние кои сакаат журки и забави со неколку дискотеки кои работат непрестајно и повеќе барови на плажа кои работат во текот на летните месеци. Местото го посетуваат бројни хаус и транс диџеи во шпицот на сезоната, односно во јули и август со што прават несекојдневни и незаборавни журки за млади.

Надворешни врски
----------------

* Календар на настани во Зрче
**ИТ Центарот** при Универзитетот „Гоце Делчев" во Штип го планира, имплементира и одржува информатичкиот систем и компјутерската мрежа на Универзитетот, електронската пошта, системот за најавување и регистрирање на вработените и студентите, порталот и заштитата и складирањето на сите податоци.
Мисијата на ИТ Центарот е да се обезбеди брза и ефикасна работа, односно комуникација на секој кој е инволвиран во Универзитетот „Гоце Делчев" - Штип.
Визијата на Центарот е да се создаде еден интегриран универзитет во кој технологијата и информациите ќе бидат на највисоко ниво. Од создавањето до денес оваа визија која беше предвидена во најголем дел е остварена. Со тоа ИТ Центарот се ближи кон остварување на својата цел - успешна и брза работа на Универзитетот како целина.

Организација и структура
------------------------

Во склоп на овој центар се формирани повеќе оддели: Оддел за одржување на софтвер, оддел за одржување на хардвер и мрежи како и оддел за ИТ сервисирање на вработени и студенти (токени, картици, сертификати, легитимации и сл.)

Активности
----------

Во текот на изминативе години, ИТ Центарот присуствуваше и учествување на голем број конференции, конкурси, саеми и други собири поврзани со ИТ технологијата. Меѓу нив се издвојуваат конференциите на Мајкрософт, Визија 7, како и видео конференциите кои преку мрежниот систем на Универзитетот „Гоце Делчев" – Штип овозможуваат предавања од реномирани светски универзитети и институции.

Надворешни врски
----------------

* - Официјална страница на Универзитетот „Гоце Делчев"
* - Официјална страница на ИТ центар

Наводи
------

1. ↑  „ИТ Центар". *it.ugd.edu.mk*. Посетено на 2021-02-08.
2. ↑  Официјална страница на ИТ центар -http://it.ugd.edu.mk/
3. ↑  „ИТ Центар". *it.ugd.edu.mk*. Посетено на 2021-02-08.
Податотека:SWCA - IG-88 (17015119928).jpgКосплеј на ИГ-88
**ИГ-88** е измислен лик во трилогијата на *Војна на ѕвездите* кој бил атентатор и ловец за награди. ИГ-88 беше серија на атентатори специјално развиени од фабриките од Холоуан за империјалниот инспектор Гурдун. Тие се стекнаа со свесност заради напредната технологија и затоа не се чувствуваа должни кон своите дизајнери. После нивното прозиводство тие го убиле својот градежник. ИГ-88 серијата исчезнува после 4 ПВЈ (После војната на јавин 4)

Имаше вкупно четири модели од сериите ИГ-88, ИГ-88 А, ИГ-88 Б, ИГ-88 Ц и ИГ-88 Д. Атентаторите ,ИГ-88, имале неколку вселенски бродови со име ИГ-2000, од кои последниот бил уништен од Боба Фет на татуин, како и трите од четирите модели ИГ-88.

Историја
--------

### Конструкција

Тенката, темносива боја на роботот е создадена како дел од таен империјален проект од неговите дизајнери во лабораторијата за високобезбедност на Холоуан. После нивното актицирање, ИГ-88 создава самиот *свесност* спротивна на намерите на нејзините творци и силно чувство за супериорност кон сите органски суштества. ИГ-88 веднаш го докажа ова и ги уби своите градежници. Потоа откри три идентични модели, кои беа целосно опремени, но сè уште не беа програмирани. По нивното активирање, тој ја копирал својата свест во своите колеги и им дал имиња на нив според редоследот на нивното активирање: се идентификувал како ИГ-88А, другите ги добиле дополнувањата ИГ-88Б, ИГ-88Ц и ИГ-88Д. Избегајќи од лабораторијата, упадите се споиле со претходникот, ИГ-72, од кој се разделиле по напуштањето на планетата.

### Ловец на награди

Во меѓувреме, производството на Мечис III продолжи, но заради империјалното пребарување, ИГ-88 А сметаше дека е разумно да се користи своето оригинално програмирање за да привлече внимание и да лови награди. Ова го презеде ИГ-88 Б, за што фабриките го произведоа ИГ-2000 во рок од еден ден. ИГ-88 Б, кој во меѓувреме го ловел шверцерот Хан Соло и собирал многу знаење. Тој на ловците на награди ги препарирал нивните вселенски бродови со тоа што ставил Навигации за да може да гледа каде во меѓувреме се наоѓаат тие. ИГ-88 Го следи Боба Фет до планетата, Беспин. Но кога пристигнал мандалоријанецот ко пречекал и го елименирал ИГ-88
**Зуијо-Мару труп** (јапонски: ニューネッシー) е труп на голема ајкула кој е пронајден од страна на јапанскиот рибарски брод *Зуијо Мару* во близина на Нов Зеланд во 1977 година. Некои мислеле дека овој труп би можело да биде остаток од праисторискиот плесиосаур. Поради тоа овој труп добила прекар *Нов Неси*.

Некои научници мислат дека оваа суштество би можело да биде мртов кит или било кој друг морски цицач. Анализата подоцна покажала дека тоа би можело да биде труп на голема ајкула.

Откритие
--------

На 25 април 1977 година јапонскиот брод Зуијо Мару едрел во близина на Нов Зеланд. Екипажот на бродот додека ја извлекувале мрежа пронашле труп на чудно суштество. Екипажот бил уверен дека тоа е неидентификувано животно, но капетанот Акира Танака рекол телото да се врати во океанот.

Наводи
------

1. ↑  Ellis 2006, стр. 68. sfn error: no target: CITEREFEllis2006 (help)
2. ↑  John Koster (November 1977). „What Was the New Zealand Monster?". *Oceans*. San Diego: Trident Publishers, Inc.: 56–59. Архивирано од изворникот (Reprint) на 2009-01-25. Посетено на 2018-09-08.
3. ↑  Glen J. Kuban (May–June 1997). „Sea-monster or Shark? An Analysis of a Supposed Plesiosaur Carcass Netted in 1977" (Reprint). *Reports of the National Center for Science Education*. **17** (3): 16–28. ISSN 1064-2358.
4. ↑  Bord, Janet and Colin (1990), in *Varelser från det okända* (*Det oförklarliga*), Bokorama.
Лого
**Меѓународното здружение за свопови и деривати** или **ИСДА** (англиски: *International Swaps and Derivatives Association*, *ISDA*) — меѓународно здружение на учесниците во приватните трансакции со финансиски деривати.

Основање и членство
-------------------

Здружението е основано во 1985 година, откако група од 18 дилери на свопови во 1984 година почнале да работат на подготовката на стандардни услови за тргување со свопови. Денес, ИСДА има над 600 членови од 46 земји, а најчесто, тоа се: големите финансиски институции кои тргуваат со финансиски деривати, крајните корисници на дериватите, како и разни даватели на услуги и консултанти.

Активности
----------

Двете основни цели на ИСДА се: 1) изработка на соодветна документација за извршување на приватните трансакции со деривати и 2) унапредување на постапките за раководење со ризиците поврзани со финансиските деривати. Еден од најважните чекори на ИСДА е изработката на стандардниот договор (*Master Agreement*) со кој се поставуваат правните и кредитните услови за тргување на приватниот пазар на деривати. Најголемата придобивка од овој договор се состои во тоа што учесниците на пазарот не мора за секоја поединечна трансакција да склучуваат посебен договор. На тој начин, овој договор придонесол за стандардизација на шалтерскиот пазар на финансиски деривати.

Надворешни врски
----------------

* htttp://www.isda.org — Официјално мрежно место на ИСДА

Наводи
------

1. ↑  Jeff Madura, *International Financial Management* (ninth edition). Thomson South-Western, 2008, стр. 520.
2. ↑  Jeff Madura, *International Financial Management* (ninth edition). Thomson South-Western, 2008, стр. 520.
Зрзеско четвороевангелие - крај на 16 век и почеток на 17 век
**Зрзеско четвороевангелие**, српска редакција, од крајот на XVI и почетокот на XVII век.
Хартија: 29,5 х 19 см. 228 листови. Во почетокот недостасуваат повеќе листови. На л. 1 недостасува долниот лев агол. По л. 1 недостасува 1 лист (искинат поради знаменцето во почетокот на Евангелието од Марко). По л. 227 недостасува 1 лист. На крајот недостасуваат 2 листа.

**Писмо**: По 23 реда, калиграфски полуустав со облици од XVI век. Српска редакција со траги од ресавски правопис: ъ во предлозите и претставките, ь на крајот од зборот. Употребува ѕ (ѕѣло, мнѡѕїи, кнеѕь). Од надредните знаци употребен е акцент доследен во целиот ракопис и кендема. Интерпункцијата е изразена со точка и запирка. Насловите и почетните букви се црвени, но има на некои места измешано црвена и сина боја.

**Водени знаци**: „Сидро во круг со тролист одозгора" и контрамарка I-C со тролист во средина, „сидро во круг со тролист одозгора" со контрамарка З-Р со тролист во средина.

**Орнаментика**: На л. 100: Големо квадратно знаменце со исплетени гранчиња и други флорални елементи внатре и со три цветни елементи надвор од рамките на квадратот на горната страна, со црвена, жолто-златна и сина боја. Во ист стил и колорит се наоѓа голем плетен иницијал од буквата „П". На л. 202: Големо квадратно знаменце со испреплетени гранчиња и цветчиња внатре и со флорални елементи надвор од рамките на квадратот, со црвена, жолто-златна и сина боја. Во ист стил и колорит се наоѓа голем плетен иницијал од буквата „В".

**Повез**: Сочуван е во оригинална форма, само предната корица - даска завиткана со орнаментирана кафена кожа на која има втиснат натпис „ТРИФОЛОГИОН". Има остатоци од копчиња за закопчување. Задната корица е додадена од друга книга, исто така даска завиткана со кафена орнаментирана кожа со многу црвојадини по неа.

**Содржина**: Четвороевангелие.

**Потекло**: Ракописот е најден во градот Велес.
**Колпортер арена** — повеќенаменски стадион во Келце, Полска. Стадионот најмногу се користи за фудбалски натпревари и тука своите домашни натпревари ги игра екипата на Корона Келце. Стадионот е со сместивост од 15.500 гледачи и бил изграден во 2006 година. Станува збор за еден од најмодерните стадиони во Полска.

Првиот натпревар на стадионот бил одигран на 1 април 2006 година меѓу екипите на Корона Келце и Заглебје Лубин во рамките на првата фудбалска лига на Полска. Натпреварот завршил со резултат 1–1 .

Стариот стадион на Корона Келце моментално го користи резервниот тим на клубот.

Натпревари на репрезентацијата
------------------------------

Досега полската фудбалска репрезентација изиграла три натпревари на Колпортер арената. Првиот натпревар бил против Ерменија во квалификациите за Европското првенство 2008. Вториот натпревар бил против Сан марино во квалификациите за Светското првенство 2010. Тој натпревар бил значаен поради две причини: прво, Полска ја забележала највисоката победа во својата фудбалска историја победувајќи со резултат 10:0, и второ, Полска го постигнала својот најбрз гол во историјата благодарение на Рафал Богуски, кој постигнал гол за водство од 1-0 во 23. секунда од натпреварот.

Пријателски натпревар помеѓу Полска и Финска се одиграл на стадионот на 23 мај 2010 година.

| Бр. | Натпреварување | Датум | Противник | Гледачи | Резултат |
| --- | --- | --- | --- | --- | --- |
| 1 | Квалификации за Европско првенство 2008 | 28 март 2007 |  Ерменија | 15500 | 1–0 (1–0) |
| 2 | Квалификации за Светско првенство 2010 | 1 април 2009 |  Сан Марино | 15550 | 10–0 (4–0) |
| 3 | Пријателски натпревар | 29 мај 2010 |  Финска | 14000 | 0–0 (0–0) |
|

Наводи
------

1. ↑

Координати: 50°51′41″N 20°37′29″E﻿ / ﻿50.86139° СГШ; 20.62472° ИГД﻿ / 50.86139; 20.62472
*За истоимената партија во Уругвај, видете Колорадо (Уругвај)*

**Национален републикански сојуз – Партија Колорадо** (шпански: *Asociación Nacional Republicana – Partido Colorado*, *ANR-PC*) е десно ориентирана политичка партија во Парагвај. Партијата е основана од Бернардино Кабаљеро на 11 септември 1887 година во Асунсион. Оваа партија е најдоминатната партија во полтичката историја на Парагвај од независноста на државата. Партијата Колорадо после 61 година на власт за првпат ги изгубила парламентарните избори во 2008 година, но го зачувала претседателот на изборите во 2013 година.

Историја
--------

### 1887–1989

Првично партијата управувала со државата од 1887 до 1904 година. Во 1946 година Колорадо се приклучила во власта, заедно со Револуционерната фебреристичка партија, за време на претседателскиот мандат на Игинио Морињиго.

Од 1947 година па до 1962 година, Колорадо управувала со Парагвај ако еднопартиска држава. За време на тој период, сите други политички парти биле прогласени како нелегални. Сепак, во 1962 година сите национални партии биле номинално легално, а Комунистичката партија на Парагвај останала да биде прогласена за нелегална а нејзините членови доживеале прогон од властодршците. За време на управувањето на Алфредо Стреснер се донело закон со кој се обрзале сите армиски службеници и чиновници да бидат членови на партијата Колорадо.

Наводи
------

1. ↑  „Paraguay: Opposition Parties". Library of Congress Country Studies. Архивирано од изворникот на 9 January 2009.

Поврзано
--------

* Парагвај
* Политички партии во Парагвај
* Политика на Патрагвај

Надворешни врски
----------------

|  |  |
| --- | --- |
| Ризница | „Колорадо (Парагвај)" на Ризницата ? |

* Службено мрежно место
Бронзена статуа на кентаур
**Кентаурот** или **кентаврот** потекнува од старогрчката митологија и за него се вели дека е суштество со глава и гради на човек, а тело и нозе на коњ.

Опис
----

Кентаурите живееле во тешко пристапни планини во Тесалија (според Хомер), во западна Аркадија, во Елида и во Ајтопија. Митологијата опишува дека кентаурот имал посебна љубов кон пијалаците, односно пиењето. Ова e поврзано со неговата дива и силна природа и го прави неговото познато престапничко однесување. Кентаурите се хранеле со месо. Тие го симболизираат мракот и мрачните сили на природата. Во подоцнежните митови, кентаурите имале рогови или крилја, а некогаш и двете.

Теории за потеклото
-------------------

Можеби најверодостојното и најчесто верување е дека кентаурскиот мит потекнува од реакциите на оние кои за првпат гледале коњ, со јавач на него. За Ацтеките се смета тие верувале во слични митови како овој. Меѓутоа, античките грчки автори, кентаурот го опишувале како ѕвер. Кентаурите се често прикажани во сцени од битката со Лапите, кога тие се обиделе да избегаат заедно со Лапитските жени. Имено, на свадбата на Пиритој, кентаурите се обиделе да ги грабнат жените, но Нестор, Тезеј и Лапитите ги совладале и ги избркале од Тесалија. Потоа, кентаурите се повлекле на Пелопонез каде ги убил Херкул.

Познати кентаури
----------------

* *Хирон*: Веројатно најпознатиот кентаур е Хирон, синот на Крон и Филира, кој за разлика од останатите кентаури не бил алкохоличар. Тој бил познат по тоа што бил внимателен, грижлив, љубезен, нежен, мудар и често познат по неговите знаења во медицината. Хирон им бил учител на многу познатите грчки херои како: Ахил, Асклепиј, Херакле, Јасон, Енеј, Пелеус и Дионис. Тој бил ранет со отровна стрела и тогаш претпочитал да оди во подземниот свет, отколку меѓу боговите.
* *Сагитариус (Стрелец)*: Кентаурот е познат како знакот стрелец во хороскопската шема. Човек и коњ, обединети, претставуваат физичко олицетворение на соодветното соѕвездие.

Кентаурите како мотив во уметноста
----------------------------------

Овие суштества биле присутни во уметничкиот свет со векови, а подоцна во старогрчката уметност се појавиле и женски кентаури (кентауриди). На пример, познати се тимпанонот на Зевсовиот храм во Олимпија (околу 450 п.н.е.) и метопите на Партенон на кои е прикажана борбата меѓу кентаурите и Лапитите.

Наводи
------

1. ↑  Хиган, *Митови*, Три, Скопје, 2016, стр. 183.
2. ↑  A. V. „Objašnjenja", во: Apulej, *Zlatni magarac*, Dereta, Beograd, 2011, стр. 222.
3. ↑  „Beleške", во: Erazmo Roterdamski, *Pohvala ludosti*. Beograd: Rad, 2016, стр. 123.
4. ↑  A. V. „Objašnjenja", во: Apulej, *Zlatni magarac*, Dereta, Beograd, 2011, стр. 223.

Надворешни врски
----------------

|  |  |
| --- | --- |
| Ризница | „Кентаур" на Ризницата ? |

* Theoi Project on Centaurs in literature
* Centaurides on female centaurs
* MythWeb Архивирано на 21 февруари 2009 г. article on centaurs
* Harry Potter Lexicon article on centaurs in the Harry Potter universe
* Erich Kissing's centaurs contemporary art
Изведба на канторија во Бразил
**Канторија** (исто така позната како **репенте**) е бразилска уметност заснована на импровизацирано пеење, наизменично од двајца пејачи, па оттука и името кое е со значење: „*одеднаш*". Музичкиот вид канторија на виола го развиле двајца пејачи придружени со виоли во североисточните краишта, поради што таа е особено присутна и силно застапена во североисточниот дела на Бразил. Се заснова на наизменичното пеење кое се јавува во форма на поетска импровизација - создавање стихови "одеднаш". Потеклото на бразилската канторија има свои корени во регионот на Тешеира, во Параиба, во XIX век.

Канторија има неколку модели на метрика, преовладувајќи ги стиховите хепитасилаби и де-слогови. Римата што се користи е совршена рима. Постојат десетици модалитети и видови на: ненадејна, меѓу нив секстилот, агалопадониот чекан и галопирањето покрај морето.

Кога како инструмент се користи е тамбура, уметничкиот жанр е наречен „кокос на емболада", при што ритамот е побрз и не мора да преовладува импровизацијата. Емболадата ги меша импровизациите и претходно постоечките стронци. Постои, исто така, abioio кој може да биде импровизиран, но не мора, и сјајот, кој е импровизиран декламиран. Сите овие североисточни уметнички жанрови се засноваат на метрика, рима и поетска молитва. Екстремната строгост на метриката и совршената рима се карактеристични во канторијата на виолинистите.
*За главниот град на Јап видете Колонија.*
Поглед кон Колонија.
Карта на Понпеј.
**Колонија** (*Kolonia*) е гратче во сојузната држава Понпеј во Микронезија. Колонија е главен град на Понпеј и поранешен главен град на Микронезија до 1989 кога бил заменет од Паликир.

Особености
----------

Колонија се наоѓа во централниот дел на Понпеј. Порано бил дел од општината Нет, но денес е посебна административна единица. Според податоците од 2010 година гратчето има 6.068 жители. Колонија е најнаселен центар на Понпеј и е трговски центар на островот. Колонија зазема 1.5 км2.Колонија низ историјата била под германска, јапоснка и американска управа. Со независноста на Микронезија, градот е под микронезиска управа.

Клима
-----


| Климатски податоци за Колонија |
| --- |
| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Прос. висока °C (°F) | 29 (84) | 29 (84) | 29 (85) | 29 (85) | 29 (85) | 29 (85) | 30 (86) | 30 (86) | 30 (86) | 30 (86) | 29 (85) | 29 (84) | 29.3 (85.1) |
| Прос. ниска °C (°F) | 26 (78) | 26 (78) | 26 (79) | 26 (78) | 26 (78) | 25 (77) | 24 (76) | 24 (76) | 24 (76) | 24 (76) | 25 (77) | 26 (78) | 25.2 (77.3) |
| Прос. врнежи мм (ин) | 302 (11.9) | 262 (10.3) | 353 (13.9) | 452 (17.8) | 500 (19.7) | 434 (17.1) | 447 (17.6) | 419 (16.5) | 401 (15.8) | 419 (16.5) | 414 (16.3) | 430 (17) | 4.833 (190,4) |
| Извор: Weatherbase  |

Наводи
------

|  |  |
| --- | --- |
| Ризница | „Колонија (Понпеј)" на Ризницата ? |

1. ↑  „2010 FSM Census of Population and Housing". Архивирано од изворникот на 2012-03-22. Посетено на 2012-04-06.
2. ↑  
„Weatherbase: Historical Weather for Kolonia, Federated States of Micronesia". Weatherbase. 2011.
Посетено на November 24, 2011.

Координати: 6°57′50″N 158°12′29″E﻿ / ﻿6.96389° СГШ; 158.20806° ИГД﻿ / 6.96389; 158.20806

Поврзано
--------

* Понпеј
* Микронезија

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |
**Едноотворни** (науч. *Monotremata*) — цицачи чии млади се раѓаат од јајце со мека лушпа. Тие се изведуваат по неколку денови и цицаат сè додека во целост не се развијат.

Општи одлики
------------

Како и другите цицачи, едноотворните имаат брз метаболизам, телото им е прекриено со влакна и младите ги хранат со млеко.

Едноотворните одржуваат постојана температура на телото без оглед на околината во која се наоѓаат, иако до неодамна се сметаше дека не е така.

Физиологија
-----------

Клучна физиолошка разлика меѓу едноотворните и другите цицачи е што тие (*Monotreme* значи *еден отвор* - на грчки) имаат клоака (еден отвор за репродукција, уринирање и дефекација), како што е случај кај влекачите. Другите цицачи имаат посебни отвори: вагина, уретра и анус.

Монотремите носат јајца кои женката ги снабдува со хранливи состојки.

Распространетост
----------------

Единствените живи едноотворни живеат во Австралија, Нова Гвинеја и Тасманија, иако постојат фосилни докази дека некогаш биле многу пораспространети.

* **РЕД MONOTREMATA**
	+ Семејство Ornithorhynchidae: клунари
		- Клунар, *Ornithorhyncus anatinus*
	+ Семејство Tachyglossidae: клунести ежови
		- *Tachyglossus aculeatus*
		- *Zaglossus brujinii*
		- *Zaglossus attenboroughi*
		- *Zaglossus bartoni*

Надворешни врски
----------------

* Клунарите имаат мистериозен геном[*мртва врска*] Дневник, 08.05.2008

Наводи
------

1. ↑  Monotreme, *Encyclopædia Britannica* (анг.)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85086980
* BNF: cb16151683m (податоци)
* NDL: 00572666
* NKC: ph124827

 |

 |
**Колумбо** — активен подводен вулкан кој се наоѓа во Егејско Море во Грција. Вулканот се наоѓа на 8 километри североисточно од островот Санторини,.

Колумбо е вулкан со најголем конус во Европа, со пречник од 3 километри и 1,5 километри заедно со купата. Во близина на овој подводен вулкан има уште околу 20 помали активни подводни вулкански жаришта, кои заедно го формираат прстенот во форма на синџир од вулкани на Санторини.

Колумбо бил откриен во 1649-1650 година, благодарение на „нарушувањето" на површината на морето. Избувнувањето во овие години било доволно за да се направи веднаш аналогија со опишаното во антиката ерупција на Санторини.

Настанот во средината на 17 век останал незаборавен за неговите современици. Како резултат на експлозијата, околу 70 луѓе и многу животни умреле. Ерупцијата на вулканот предизвикала оштетување на околните острови на растојание од 150 километри. Како резултат од тоа избувнување, висината на Колумбо се намалила за 10 метри под површината на морето, но неговата активнос не престанува до денес.

Во 2006 година биле спроведени студии на вулканскиот подводен кратер, чија подморска височина е 505 метри, наспроти онаа на морското дно во соседството. Како резултат на студијата, било откриено дека кога избувнал во 1649 година, Колумбо испуштил во атмосферата околу 60 кубни метри магма, која е споредлива со онаа на Тамбора во 1815 година.

Наводи
------

1. ↑  Ref. University of Rhode Island: Kolumbo
2. ↑  „Santorini". *Глобална програма за вулканизмот*. Смитсонова установа. Посетено на 2017-07-12. (англиски)
Жан Калвин
Во Швајцарија, реформацијата била распространета најпрвин во Цирих во 1516 година преку Улрих Цвингли. Според него, реформацијата имала национален карактер, и како таква, тој сметал дека секуларната власт нема право да се меша во работите на црквата. Во текот на 1528 година го напишал Коментарот околу правната и лажната религија, а следната 1529 година во Марбург заедно со Лутер дискутирале околу суштината на евхаристијата, држејќи на тоа дека Христос е присутен само духовно и симболички. Во 1531 година алијансата на Улрих Цвингли подготвила штрајк со глад против католичката црква, меѓутоа обидот бил без успех бидејќи движењето не било доволно подготвено во Цирих. Улрих Цвингли бил убиен на возраст од 47 години.

Жан Калвин, протеран од Франција, заминал во Швајцарија и Женева ја претворил во град-црква. Во 1536 година, тој ја објавил книгата *Институции на христијанската религија*, во која ги прецизирал разликите помеѓу својата и протестантската теологија. Тој признал само две тајни: крштевање и евхаристија. Тој ги одбил концепциите на Цвингли во врска со симболичките вредности на евхаристичкото учење, зборувал во врска со градот Божји односно околу црковната организација и дисциплина.

  


|  |  |
| --- | --- |
| Stub icon | *Оваа статија за христијанството е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85019050
* GND: 4136802-2
* BNF: cb11960572b (податоци)
* HDS: 011419
* NDL: 00561171
* NKC: ph121400

 |

 |
**Кантербери** (англиски: *Canterbury*, маорски: *Waitaha*) — регион во Нов Зеланд кој главно се состои од Кантербериската Низина и околните планини. Главен град на регионот е Крајстчерч, каде се наоѓа Кантерберискиот Регионален Совет и Кантерберискиот универзитет.

Географија
----------

Кантербери е најголемиот регион во Нов Зеланд, со површина околу 42,200 км2. Ограничен е со реката Конвеј на север и Јужните Алпи на запад. Јужно границата му ја дефинира реката Ваитаки.

Регионот се дели на Северен Кантербери (северно од реката Ракаиа), Среден Кантербери (од реката Ракаиа до реката Рангитата) и Јужен Кантербери (јужно од реката Рангитата). За многу цели Јужен Кантербери се смета за посебен регион, со седиште во градот Тимару.

Вински региони во Кантербери
----------------------------

Кантербери има две главни вински области. Овие се Ваипара и околината на Крајстчерч, која обично се нарекува едноставно Кантербери. Во последно време сортни вина се прават и појужно во Куроу.

Во Кантербери доминира белото вино како from Ризлинг, Совињон Бланк, Шардоне, Гевурцтраминец, и во помала мера Пино Бланк и Пино Гри. Сортата Пино Ноар успева во областа, особено во Ваипара.

Извори
------

* rulers.org (англиски)
* An Encyclopaedia of New Zealand, edited by A. H. McLintock, 1966
* Совет на град Крајстчерч (англиски)
* Регион Кантербери на Ризницата ?

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Региони во Нов Зеланд |
| --- |
|  |
| Северен Остров | 
* Ваикато
* Велингтон
* Гизборн\*
* Залив Пленти
* Манавату-Вангануи
* Нортленд
* Окленд\*
* Таранаки
* Хоков Залив

 |  |
|  |
| Јужен Остров | 
* Западно Крајбрежје
* Кантербери
* Марлборо\*
* Нелсон\*
* Отаго
* Саутленд
* Тасман\*

 |
|  |
| \* Под унитарна управа наместо регионален совет |

 |
**Зад морето** (англиски: *Beyond the Sea*) е американски филм од 2004 година, во режија на Кевин Спејси. Главните улоги ги толкуваат: Кевин Спејси и Кејт Босворд.

Содржина
--------

Во филмот, Кевин Спејси го игра пејачот Боби Терин, кој уште како младинец станал голема музичка ѕвезда со хитот „Сплиш сплеш", а подоцна се претворил во салонски пејач на народна музика. На возраст од 37 години, Терин умрел поради проблеми со срцето.

Наводи
------

1. ↑  *Антена*, број 852, 24.10.2014, стр. 14.
2. ↑  „Зад морето", *Антена*, број 882, 22.5.2015, стр. 22.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 208723285
* GND: 7558936-9

 |

 |
Кенткаус II на престолот, од Националниот музеј во Прага
**Кенткаус II** (2475 п.н.е. - 2445 п.н.е.) била кралска жена која живеела во Стариот Египет. Таа била сопруга на египетскиот крал Нефериркаре Какаи од Петтата династија, и мајка на двајца кралеви, Неферефре и Ниусере Ини.

Животопис
---------

Кенткаус II била сопруга на Нефериркаре Какаи. Нејзиниот пирамидален комплекс започнал да се гради за време на владеењето на нејзиниот сопруг, кога нејзината титула сè уште била кралска сопруга (*hmt nswt*). Изградбата на нејзиниот гроб била запрена, можеби кога нејзиниот сопруг починал, а подоцна продолжила и за време на владеењето на нејзиниот син. По изградбата, нејзината титула била *мајка на кралот* (*mwt nswt*). Кенткаус II е прикажана на блок со нејзиниот сопруг Нефериркаре и синот по име Ранефер (Б).

Фрагмент од варовник бил пронајден во пирамидалниот комплекс, во кој се споменува кралската ќерка Репутнебти, по која е запишан кралскиот син Кентикаухор. Од содржината се разбира дека Репутнебти била ќерка на Ниусере, а со тоа и внука на Кенткаус II. Се споменува уште еден кралски син Иренре Помладиот (*nedjes*).

Гроб
----

 Пирамидалниот комплекс на Нефериркаре Какаи и помалиот комплекс на неговата сопруга Кенткаус II
Кенткаус II имала пирамидален комплекс во Абусир, до комплексот на нејзиниот сопруг Нефериркаре Какаи. Пирамидата првично била ископана во 1906 година од страна на Борхарт. За структурата тогаш се мислело дека е двојна мастаба и не била ископана многу темелно. Седумдесет години подоцна, чешкиот институт спровел темелно ископување на локацијата. Изградбата на пирамидата најверојатно започнала за време на владеењето на нејзиниот сопруг Нефериркаре Какаи и завршила за време на владеењето на нејзиниот син Ниусере Ини. Пирамидата била ограбена за време на Првиот преоден период. За време на Средното Кралство пирамидата била повторно отворена и саркофагот повторно бил искористен за погребување на мало дете. До крајот на Новото Кралство местото било уништено кога камењата биле земени од местото за повторно користење на друго место.

Погребниот храм на Кенткаус II бил украсен, но релјефот бил оштетен, и она што останало се збирка фрагменти. Сцените вклучуваа претстави на жртви, погребен оброк, земјоделски сцени, погребна поворка и семејството на кралот Ниусере што ја поздравува неговата мајка.

Наводи
------

1. 1 2  Aidan Dodson & Dyan Hilton, The Complete Royal Families of Ancient Egypt, Thames & Hudson (2004), p.66
2. 1 2 3 4  M. Verner, Abusir III: The Pyramid Complex of Khentkaus, Czech Institute of Egyptology, Praha, 1995
3. ↑  Aidan Dodson & Dyan Hilton, The Complete Royal Families of Ancient Egypt, Thames & Hudson (2004), p.68

|  |  |
| --- | --- |
| Ризница | „Кенткаус II" на Ризницата ? |
**Канука** (латински: *Kunzea ericoides*, маорски: *Kānuka*, **бело чајно дрво** или **бурган**) е дрво или грмушка која расте само во Австралија и Нов Зеланд. Сѐ до 1983 г. кануката се сметала за припадник на родот Тенкосеменици (*Leptospermum*).

Распространетост
----------------

Кануката се среќава во Австралија и Нов Зеланд. Во рамките на Австралија, таа вирее во Јужна Австралија, Викторија, Нов Јужен Велс и Квинсленд.

Најраспространета е во крајбрежните честаци и како колонизатор на претходно опожарен терен, или пак поранешно земјоделско земјиште кое се враќа во природна состојба. Забележани се примероци и на 2000 метри надморска височина. Со нејзините мали, но многубројни цветови, ова растение може да обои цел рид во бело, и со тоа да даде ефект на снежна падина. Дрвото е многу тврдо и, иако не е издржливо во земја, се користи за пристанишни колци и рачки за алат. Кануката е особено популарен огревно дрво и гори мошне интензивно, ослободувајќи големо количество на топлина. Во Нов Зеланд, кануката расте до 30 метри во височина, со пречник на стеблото до 1 метар.

Папагалите од видот Какарики (*Cyanoramphus*) ги користат листовите и кората на Кануката и на сродното дрво Манука, за да се ослободат од паразити. Освен што го голтаат материјалот, тие истиот го џвакаат, го мешаат со маслото од уропигијалната жлезда и така го нанесуваат на крилјата. Мануката и кануката изгледаат слично и честопати луѓето ги мешаат - тие најлесно се распознаваат со опипување на листовите - Кануката има меки листови, додека Мануката има боцкави.

Поврзано
--------

* Манука

Наводи
------

|  |  |
| --- | --- |
| Ризница | „Канука" на Ризницата ? |

1. ↑  „Канука" е маорска заемка во новозеландскиот англиски. Други маорски називи се манука, манука-раурики (букв, 'ситнолисна манука'), мару, мануоеа и равири.
2. ↑  Greene, Terry (1989): Antiparasitic behaviour in New Zealand parakeets (*Cyanoramphus* species). *Notornis* **36**(4): 322–323. Целиот текст во PDF Архивирано на 17 октомври 2008 г. (англиски)
3. ↑  *"Nature guide to the New Zealand forest"*- John Dawson, Rob Lucas, Godwit, 2000

Надворешни врски
----------------

* PlantNET - Флора на Нов Јужен Велс: *Kunzea ericoides* (англиски)
Кантерберскиот астролапски квадрант. Британски музеј, Лондон.
**Кантерберскиот астролапски квадрант** ― средновековен астролаб за кој се верува дека датира од 1388 година, и кој е пронајден во археолошкото ископување во Агнесовата куќа, хотел со ноќевање со појадок во Кентербери, Кент, Англија во 2005 година.

Кантерберскиот астролапски квадрант е единствениот од ваков вид за кој е познато дека дефинитивно е направен во Англија. Астролабите се пресметковни инструменти кои им овозможуваат на нивните корисници да го кажат времето и да ја одредат нивната географска ширина користејќи ја позицијата на Сонцето и ѕвездите. Исклучително редок инструмент, Кантерберискиот астролабски квадрант веројатно му припаѓал на патувачки научник кој можеби го изгубил во Кантербери додека бил на аџилак во тој град.

Тоа е и првиот астролаб пронајден при археолошко ископување. Научните инструменти како овој обично се пренесуваат од генерација на генерација или се наоѓаат меѓу семејните поседи, но ретко се откриваат во земја.

Британскиот музеј првично наддал на аукција во 2007 година за месинговиот астролаб, но успеал да наметне забрана за извоз на уредот, еден од само осумте такви инструменти што преживеале од средниот век. Британскиот музеј на крајот го купил во 2008 година со 175.000 фунти од Пријатели на Британскиот музеј плус грантови од 125.000 фунти од Меморијалниот фонд за национално наследство и 50.000 фунти од Фондот за уметност.

Ендрју Барнет, заменик директорот на Британскиот музеј, рекол: „Прекрасно е што успеавме да го набавиме овој уникатен предмет... Квадрантот ќе биде многу важен додаток на нашата средновековна збирка како предмет што може да ја објасни софистицираноста на науката во средниот век и преносот на знаење помеѓу муслиманските, еврејските и христијанските заедници."

Поврзано
--------

* Список на астрономски инструменти

Наводи
------

1. ↑  „The Canterbury Astrolabe Quadrant on the House of Agnes website". Архивирано од изворникот на 6 февруари 2012. Посетено на 13 јануари 2022.
2. 1 2  „Astrolabe quadrant from Canterbury". Британски музеј. Посетено на 13 јануари 2022.
3. 1 2 3  Adams, Stephen (30 јули 2008). „Unique medieval astrolabe saved by the British Museum". The Daily Telegraph. Посетено на 13 јануари 2022.
4. ↑  „Time ticks on rescue of rare 14th century pocket astrolabe quadrant". Department for Culture, Media and Sport. 4 декември 2007. Архивирано од изворникот на 3 септември 2009. Посетено на 13 јануари 2022.
5. ↑  „British Museum second time lucky in securing rare astrolabe quadrant". National Heritage Memorial Fund. 30 јули 2008. Архивирано од изворникот на 12 февруари 2010. Посетено на 13 јануари 2022.
6. ↑  British Museum Highlights

Надворешни врски
----------------

* Астролабот на *Curator & Collector* Архивирано на 29 јануари 2018 г.
Домаќинка
**Клише** – израз, мисла или дел од уметничко дело кој се премногу се користи, па го изгубил изворното значење или впечаток, па дури и дошол до точка да досадува или нервира, посебно ако некогаш се сметал за значаен или оригинален.

Изразот „клише" денес често се користи за мисли и постапки кои се очекувани и предвидливи. Клишето обично се омаловажува, иако може да биде и вистинито. Некои клишеа се стереотипи, додека некои едноставно се факти. Често се користат заради комичниот ефект, особено во книжевноста.

Салвадор Дали немал милост спрема клишеата: „Првиот човек кој ги споредил девојчините образи со ружа очигледно бил поет, а првиот кој тоа го повторил веројатно е идиот."  Меѓутоа, ни тој притоа не бил оригинален, бидејќи всушност го парафразирал Жерар де Нервал: „Првиот човек кој ја споредил жената со ружа бил поет, а вториот бил имбецил." 

Клишето често отсликува некоја апстракција, базирајќи се на аналогија или претерување заради впечаток, а често се темели на секојдневието. Користењето на клишеата во пишувањето, говорот или расправа, се смета за знак на неискуство или недостаток на оригиналност.

Потекло на поимот
-----------------

Самиот збор „клише" доаѓа од францускиот *cliché*. Во печатарството *cliché*-то било печатарска плоча составена од печатарски букви. Тоа се нарекува и стереотипија. Имено, кога буквите се сложувале една по една, се исплатело да се излијат во олово цели реченици и фрази кои често се користеле.

Наводи
------

1. ↑  Gary Blake i Robert W. Bly, *The Elements of Technical Writing*, str. 85. New York , Macmillan Publishers, 1993. ISBN 0020130856
2. ↑  Dalí, Salvador (1968). „Preface". Во Pierre Cabanne (уред.). *Dialogues with Marcel Duchamp* (1987.. изд.). Da Capo Press. стр. 13. ISBN 0-306-80303-8.
3. ↑  Biography and Quotations of Gérard de Nerval
4. ↑  „The Museum of Printing: Collection". The Museum of Printing.

Надворешни врски
----------------

* ClichéSite.com Клише изрази Архивирано на 14 декември 2006 г.
* Список на клишеа во филмовите
* Реторички фигури

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4132745-7
* NKC: ph317162

 |

 |
**Клисура на Пена** — клисура на реката Пена во областа Полог, северозападна Македонија. Претставува една од најзабележителните и најдлабоки клисури во Македонија. Всечена е во средишниот дел на Шар Планина, во должина од 22 км. Започнува од месноста Џинибег, западно од Титов Врв (2.747 м), а завршува кај Тетово, од каде што Пена добива рамничарски карактер до вливот во Вардар.

Протегање
---------

Клисурата има општ правец југозапад-североисток, а по вливот на Вејчичка Река свртува кон југоисток. Обично е доста длабока, до 1.500 м, а нејзините стрмни страни се изградени претежно од шкрилци, мермери и варовници. На страните на клисурата е изразен водосоголен релјеф, а фосилен леднички и доледнички релјеф се јавува во повисоките делови, каде што има моренски материјал по дното. На одделни мали месности има карстен релјеф. Поради големиот наклон и застапеноста на неотпорни и распаднати шкрилци, по страните има силна ерозија и чести свлечишта. На притоките на Пена, пак, низ клисурата има бројни помали водопади. На излезот од клисурата, Пена изградила огромна плавина на која лежи градот Тетово.

Поврзано
--------

* Шарпланински реки
* Шарски хидроцентрали

Наводи
------

1. 1 2  Група автори (2016). „Клисура на реката Пена". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 152. ISBN 978-9989-110-90-0.

|  |  |  |  |  |
| --- | --- | --- | --- | --- |
| 

| * п
* р
* у
Клисури во Македонија |
| --- |
|  |
| 
* Бадерска
* Бариќ
* Бислимска
* Бродска
* Велешка
* Демиркаписка
* Дервенска
* Дреновска
* Дримколска
* Злетовска
* Зрновска
* Истибањска
* Карпалак
* Кичевска
* Матка
* Пенска
* Пешти
* Радичка
* Разловска
* Скочивирска
* Таорска
* Шишевска

 | Скочивирската КлисураСкочивирската Клисура |

 |
**Кафе општество** (англиски: *Café Society*) - американски филм од 2016 година, во режија на Вуди Ален, кој е автор и на сценариото. Улогите во филмот ги толкуваат: Стив Карел, Џеси Ајсенберг, Кристин Стјуарт, Тес Фрејзер, итн.

Содржина
--------

Дејството на филмот се одигрува во 1930-тите. Боби (го игра Ајсенберг) се преселува од Њујорк во Холивуд, со намера да направи успешна кариера со помош на својот вујко Фил Стерн (го игра Карел), кој е моќен филмски продуцент. Таму се запознава со неговата секретарка (ја игра Фрејзер), младата и убава Вероника и веднаш се вљубува во неа. Таа му кажува дека веќе има момче, но крие дека се работи за неговиот вујко. Иако Фил постојано ѝ ветува на Вероника дека ќе се разведе, тој нема сила да го направи тоа и ја раскинува врската. Тогаш, Вероника му станува девојка на Боби, но Фил дознава за тоа и оди кај Вероника, барајќи ја за жена, а таа се согласува да се омажи за него. Разочаран, Боби се враќа во Њујорк, каде се вработува како менаџер во ресторанот на неговиот брат, кој е мафијаш. Набргу, ресторанот станува многу успешен и познат, па Боби станува богат и во меѓувреме се жени за убава девојка. Еден ден, во ресторанот влегуваат вујкото Фил и Вероника и Боби повторно започнува да се гледа со неа. Истовремено, неговиот брат е уапсен, осуден за повеќекратни убиства и погубен на електричен стол. Во неколку наврати, Боби се среќава со Вероника, но таа останува со Фил.

Наводи
------

1. ↑  IMBd, Café Society (2016) (пристапено на 29.11.2016)
Brown ribbon Кафеава лента
**Кафеава лента** ― еден вид награда која е доделувана на победници на различни натпревари. На окружните и државните саеми во Соединетите Држави, кафеава лента е наградата за осмото место на натпревар. Во Нацистичка Германија, „кафеавата лента" била годишна јулска коњска трка која била возена во Минхен од 1934 до 1944 година.

Употреба како лента за подигање на свеста
-----------------------------------------

Кафеавите ленти исто така претставуваат борба против тутунот и рак на дебелето црево (кафеава е заменска боја, темно сина е службена боја на лента за рак на дебелото црево).

Кафеавите ленти биле предложени и од комичарот Џорџ Карлин, што значи „Јади гомна мајкоебачу", како циничен одговор на преовладувањето на другите ленти како симболи на политички или општествени движења.

Интернет комедиската блогерка Али Брош од Hyperbole and a Half, им предложи на своите обожаватели да носат кафена лента за да ја подигнат свеста за нејзиниот блог, како и да ги поддржат „крајно возрасните луѓе ширум светот".

Патрик Џејк О'Рурк индиректно предложил кампања со кафеава лента за борба против пролив:

> „Може да се искористат политички средства за да се спречат речиси сите смртни случаи од детска дијареа. Дијареата се шири со контаминирана вода. Јавната санитација е, како личната безбедност, националната одбрана и владеењето на правото, една од ретките валидни причини за постоење на политика. Ниска, полукомична дијареа убива 2.866.000 луѓе годишно во светот, од кои 2.474.000 се деца на возраст под пет години. Ова е десет пати повеќе од бројот на луѓе кои умираат од СИДА. Но, никој не носи кафеава лента на неговиот смокинг ревер на доделувањето на Оскарите или маршира по трговскиот центар во Вашингтон носејќи натпис на кој пишува ПРОЛИВ -- ТОА МОЖЕ ДА БИДЕ ЗАДРЖАНО."
> 
> 

Во Јужна Африка се носени кафеави ленти во знак на протест против нападите на фарми. Овие брутални напади насочени кон земјоделците се зголемуваат секоја година.

Наводи
------

1. ↑  „Winning Ribbons, Inc. - Colors and Fabric Styles". Архивирано од изворникот на 21 август 2009. Посетено на 2 мај 2023.
2. ↑  „What are standard place colors?". Архивирано од изворникот на 2010-08-08. Посетено на 2023-05-02.
3. ↑  *2003 Standard Postage Stamp Catalogue*, vol. 3. Sidney: Scott Publishing, 2002, pp. 127-130.
4. ↑  *George Carlin - Back in Town (1996)* The relevant excerpt:
5. ↑  „Hyperbole and a Half".
6. ↑  *P.J. O'Rourke - All the Trouble in the World (1994)*
**Клуч** (хрватски: *Ključ*) - југословенски омнибус-филм од 1965 година. Омнибусот се состои од три посебни филма: „Долгата улица" во режија на Ванча Кљаковиќ, „Чекање" во режија на Крсто Папиќ и „По претставата" на Антун Врдољак. Главните улоги ги играат: Божидар Бобан, Јагода Калопер, Марија Лојк, Слободан Димитријевиќ, Тана Маскарели, Фабијан Шоваговиќ, Свен Ласта, Љубица Јовиќ, Звонимир Рогоз и Реља Башиќ.

Синопсис
--------

### Долгата улица

Борис (го игра Бобан) ја гледа сосетката Вера (ја игра Калопер) како не може да ја отвори влезната порта од зградата во која живее. Тој се обидува да ѝ помогне, но без успех, а таа го губи клучот. Борис ја кани во својата соба, кажувајќи ѝ дека веќе подолго време ја набљудува. Вера преноќува во неговата соба, а Борис неколкупати безуспешно се обидува да ја бакне. Утредента, Вера оди на работа, а Борис излегува надвор и го фрла клучот во канализацијата.

### Чекање

Соња (ја игра Лојк) и Иван (го игра Димитријевиќ) негуваат една болна старица (ја игра Маскарели) со надеж дека набрзо ќе умре и ќе го наследат нејзиниот стан. Но, на нивно изненадување, здравјето на старицата се подобрува, а тоа предизвикува нервоза кај Соња. Еден ден, таа ја наоѓа старицата во тешка положба, зашто во најстудениот зимски ден го оставила прозорецот отворен. Набргу, старицата умира, а Иван ја обвинува Соња дека таа го оставила прозорецот отворен.

### По претставата

Маж (го игра Ласта) и жена (ја игра Јовиќ) бараат хотелска соба за да преспијат, откако по театарската претстава, мажот ја зел јакната од некој друг ќовек, така што немаат клуч од својот стан. Рецепционерот одбива да им даде соба, сметајќи дека тие се љубовници (зашто мажот и жената имаат различни презимиња), па двајцата мора да шетаат по улиците на Загреб. Во разговорот, тие го искажуваат незадоволството од својот брак. Најпосле, сопругот успева да најде соба во еден хотел, но тогаш жената го обвинува дека претходно доаѓал во хотелот со љубовници. Затоа, таа ја напушта собата, а потоа во разговорот со рецепционерот (го игра Рогоз) дознава за шемата со која тој им отстапува соби на љубовните парови. Тогаш, во хотелот влегува еден гостин (го игра Башиќ), а рецепционерот гласно го изговара бројот на неговата соба, очекувајќи дека жената ќе оди таму. Меѓутоа, таа се враќа во собата кај сопругот.

Наводи
------

1. ↑  IMDb, Kljuc (1965) (пристапено на 26.4.2020)
2. ↑  IMDb, Kljuc (1965) (пристапено на 26.4.2020)
3. ↑  IMDb, Kljuc (1965) (пристапено на 26.4.2020)
4. ↑  IMDb, Kljuc (1965) (пристапено на 26.4.2020)
Во радиометријата, **зрачен тек** или **зрачна моќност** е начин на изразување на моќта на елеткгромагнетното зрачење (вклучувајќи и инфрацрвената, ултравиолетовата и видливата светлина). Со ова може да се изрази вкупната израчена моќ од изворот, или вкупната моќ што озрачува дадена површина.

Единици
-------

Единицата за зрачен тек по SI е ватот (W), што има димензии на „енергија/време", т.е. џули/секунда.

Поврзано
--------

* Сјаен тек
* Моќ (физика)

Наводи
------



|  |  |
| --- | --- |
| Stub icon | *Оваа статија од областа на оптиката е никулец. Можете да помогнете со тоа што ќе ја проширите.** п
* р
* у
 |
**Иван Нанчески** (Смедерево, Србија, 17 април 1989

 - Смедерево, 27 мај 2016

) — македонски кошаркар и член на македонската младинска репрезентација до 20 години. Починал во сообраќајна несреќа на 27 мај 2016 година во близина на Смедерево, Србија, каде што е роден и живеел последните години. Играл за Свислион Таково.
Нанчевски извесен период играл за битолски Пелистер и бил меѓу носителите на играта на жолто-црвената селекција на Европското првенство (ЕП), дивизија Б, кое во 2009 година се одигра во Скопје. Тогаш, тој просечно минувал 26 минути на паркетот со просек од 6,6 бода, 2,4 скока и 1,9 асистенции на седум натпревари под раководство на тогашниот селектор на младинците, Емил Рајковиќ.

Наводи
------

1. ↑  *Иван Нанчески | 15*
2. ↑  „*Кошркарски репрезентативец на Македонија загина во сообраќајка во Србија*". Архивирано од изворникот на 2016-06-02. Посетено на 2016-05-31.
3. ↑  *Петар Апцев и Иван Нанчевски во Свислион Таково*